Na temelju, članka 43. Zakona o proračunu („Narodne novine br. 87/08,136/12,15/15) i članka 11. Odluke o izvršavanju Proračuna Grada Krka za 2020. godinu (Službene novine PGŽ br. 33/19), Gradonačelnik Grada Krka donosi slijedeću:

**O D L U K U**

**o privremenim mjerama za uravnoteženje Proračuna Grada Krka**

1. Uslijed činjenice da je proglašena epidemija bolesti izazvana Corona virusom (COVID-19), a povezano s donesenim mjerama odgode naplate pojedinih prihoda Proračuna, očekuju se teškoće s likvidnošću Proračuna te se nalažu sljedeće mjere:
2. **obustavljaju se od izvršavanja** **planirani rashodi poslovanja** koji do sada nisu izvršeni u cijelosti, uključujući ugovore o financiranju javnih potreba s udrugama i drugim pravnim i fizičkim osobama koji sadrže klauzulu o prekidu financiranja, te **planirani rashodi za nabavu dugotrajne imovine** koji nisu ugovoreni, što uključuje i prekid postupka javne nabave, **osim ako se ne radi o:**
	* 1. ugovorenim obvezama za nabavku roba ili usluga,
		2. obvezama koja je Grad dužan izvršavati po posebnim propisima ili služe redovnom održavanju službi i komunalne infrastrukture,
		3. dijelu aktivnosti koje su započete, a čiji bi prestanak izvršavanja mogao dovesti dio korisnika u neravnopravni položaj, aktivnosti za koje su provedeni postupci javne nabave
		4. rashodima vezanim uz provedbu EU projekata
		5. plaćama i naknadama zaposlenih kod proračunskih korisnika i javne uprave i stipendijama učenika i studenata, te socijalnih pomoći
3. rashodi Proračuna Grada Krka za 2020. godinu se obustavljaju u sljedećim Programima u razdjelu Jedinstveni upravni odjel:
* Program 1001 Javna uprava i administracija
* Program 1002 Financijski poslovi i obaveze
* Program 1003 Razvoj civilnog društva
* Program 1004 Održavanje i gradnja komunalne infrastrukture
* Program 1005 Sustav vodoopskrbe, odvodnje i zaštite voda
* Program 1006 Zaštita okoliša i gospodarenje otpadom
* Program 1007 Održavanje poslovnih i stambenih objekata i društvenih domova
* Program 1008 Osnovno i srednjoškolsko i visoko obrazovanje
* Program 1009 Sport, rekreacija, kultura i ostalo
* Program 1010 Zaštita, očuvanje u unapređenje zdravlja i socijalna skrb
* Program 1011 Izgradnja i održavanje obale i obalnog pojasa
* Program 1012 Jačanje gospodarstva, poljoprivrede i turizma
* Program 1013 Prostorno uređenje
* Program 1014 Razvojni projekti i projekti poticanja energetske učinkovitosti
1. Produljuju se ugovoreni rokovi plaćanja za 45 dana.
2. Izuzetno od točke 1. gradonačelnik može u opravdanim slučajevima odobriti izvršenje rashoda unutar aktivnosti obuhvaćenih privremenim mjerama, za koje su obveze nastale prije donošenja odluke ili odobriti postupak nabave i ugovaranja novih rashoda u slučaju da se radi o nužnim radovima ili uslugama koje ne trpe odgodu.

1. Zadužuju se čelnici Proračunskih korisnika, pročelnik i voditelji odsjeka gradske uprave da ovu Odluku adekvatno primjene na izvršenje svojih financijskih planova.
2. Ova Odluka stupa na snagu danom donošenja i objavit će se na internetskoj stranici grada [www.grad-krk.hr](http://www.grad-krk.hr) .

KLASA:400-06/20-01/2

URBR:2142/01-02/1-20-1

U Krku, 19. ožujka 2020.

                                                                             GRADONAČELNIK

                                                                              Darijo Vasilić prof.